Vintage-foto
Vintage-fotoks ehk autorikoopiaks nimetatakse fotograafias fotograafi enda tehtud või tunnustatud fotot tema enda negatiivist. Autori enda poolt samast negatiivist juba hiljem või teise fotograafi valmistatud foto on late print – hiliskoopia. Vintage-fotot peetakse originaalseks kunstiteoseks, sest samast negatiivist on hiljem võimalik teha mitmeid koopiaid. Seetõttu on autorikoopiad sageli ka fotograafi poolt signeeritud.